ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ሰልፈኛታት፡ መንግስቲ ኢትዮጵያ ንዝተጨውያ ተምሃሮ ከልቅቕ ብዘይምኽኣሉ ነቒፎም 28 ጥሪ 2020 መግለጺ ስእሊ, ኣብ ርእሰከተማ ክልል ኣምሓራ፡ ባህርዳር ዝተጨውዩ ተምሃሮ ዩኒቨርሲቲ ደምቢ ዶሎ ክፍትሑ ዝጠልቡን ነቲ ተግባር ዝኹንኑን ሰልፊታት ኣብ ዝተፈላለያ ከተማታት ክልል ኣምሐራ ይካየዱ ኣለዉ፤ ኣብ ልዕሊ መንግስቲ ኢትዮጵያ ድማ ተቓውሞ ኣስሚዖም። እቶም ሰልፈኛታት ተቓውሞ፡ ኣብ ዩኒቨርሲቲ ደምቢ ዶሎ ይመሃሩ ንዝነበሩን ብምኽንያት ስግኣት ጸጥታ ናብ ቤተሰቦም እንትምለሱ ብዕጡቓት ዝተጨወዩን ተምሃሮ ብዝምልከት መንግስቲ ሓበሬታ ክህብን ኣብ ልዕሊ እቶም ጨወይቲ ስጉምቲ ብምውሳድ ልዕልነት ሕጊ ከረጋግጽን ዝሓቱ እዮም። ዝተጨወያ ተምሃሮ ደምቢዶሎ፡ ጓሂ ስድራቤታትን ስቕታ መንግስትን "ካብ ሞንጎ ዝተዓገቱ ሓንቲ ነይረ፤ ኣብ ሳልሳይ መዓልቲ ኣምሊጠ" “ብዙሕ ሰራዊት [መንግስቲ] ይመጽእ እሞ ዝምለስ ግን የለን" ጃል መሮ ከተማታት ባህርዳር፣ ወልዲያ፣ ደብረ ማርቆስ፣ ደብረ ብርሃን፣ ዱርቤቴ፣ፍኖተ ሰላም፣ ቆቦ፣ ሸዋ ሮቢትን ዳንግላን ሰልፊ ይካየደለን ካብ ዘለዋ ከተማታት ገሊአን እየን። እቶም ሰልፈኛታት "ዝተዓገቱ ተምሃሮ ኣበይ ኣለዉ?"፣ "መራኸብቲ ሓፋሽ ውሽጢ ዓዲ ንምንታይ ዘይጸብጸበኦ?"ን "መንግስቲ ተፈቲሖም ዝበሎም ተምሃሮ ኣበይ ኣለዉ?" ዝብሉን ካልኦት ሕቶታትን ድማ የስምዑ ኣለዉ። ምንጪ ስእሊ, Amhara Mass Media Agenecy መግለጺ ስእሊ, ኣብ ባህርዳር ዝካየድ ዘሎ ሰላማዊ ሰልፊ ብፍላይ ኣብ ከተማ ደብረማርቆስ "ብስቕታ ገበን ዘለማምድ መንግስቲ ኣይንደልን"፣ "መንግስት የለን'ምበር.
